|  |
| --- |
| **1 - Лекция.**  **Журналистика пәндерін оқытудың әдістемесі туралы түсінік** |
| Журналистика пәндерін оқытудың әдістемесін зерттеген ғалымдардың негізгі тұжырымдарына шолу жасалады. Журналистика пәндерін оқытудың әдістемесі қазіргі заманғы журналистика ғылымының негізгі бағыттары мен кәсіби журналистиканың салаларын және БАҚ жүйесіндегі маңызды мәселелерді қамтуы шарт.  Қазіргі журналистика - саналы жанның   әлеуетін ашуға, қоғамдық қатынастарды жетілдіруге, қоршаған ортаны философиялық тұрғыдан тануға болысатын, шығармашылық  әдіс-амалды дамытуға көмек қолын созатын жанашырлық сипаты басым бірден-бір пән. Сол себептен салыстырымдылық қағидаты, генетика заңдары, табиғи сұрыптау әдісі, гравитация райлары, болжамдық математика амалдары, түрлі-түрлі алгоритмдер   қисындық һәм қолданбалы масс-медиаға да жат емес. Кешегі моноидеологиялық риторика басым заманда да ұлттық баспасөзіміз, журналистика ұясынан түлеп ұшқан қазақтың талантты қаламгерлері қасаң пайымның шеңберінен шығып ұлттың буынын бекітті, зиялы қауымның пікірін шыңдады. Белгілі бір деңгейде айта білу, жаза білу шеберлігін қалыптастырды. Қазақ журналистикасы халықпен бірге зардап шекті, елмен бірге ұлы мұраттарға ұмтылды. Ұлттық журналистика қиын-қыстау кезеңнің өзінде    ұлт, тіл, діл сынды киелі ұғымдарды ешқашан құбылмалы науқанның өтеміне айналдырған жоқ, өз позициясын нық ұстады. . |
| **2 - Лекция.**  **Журналистика пәндерін оқытудың ғылыми – әдістемелік аспектілері**  Журналистика -  әрі теория, әрі практика, әрі педагогика, әрі басқару тетігі,  әрі психология. Көсемсөз жанрларының мәтіндері көркем әдебиеттен, қағаз нұсқалы парақшалардан әлдеқайда бұрын дүниеге келген. Журналистиканың кәсіби өнегесі күнделікті диалогтан, бабалар даналығынан, ұлттық нақыл сөздерден,  шешендік публицистикадан бастау алатыны ақиқат. Аудиториялық шындық пен өмірлік шындықтың қайнар көзі де солар. Теория мен практиканың алшақтығы да, міне, осы жерден басталады. Дей тұрғанмен жалпы журналистиканы университеттік оқытудың бүгінгі кеңістігінде теория мен практика, тәрбие үрдістерінің жатырқамай, жарасымды табысып жатқаны сантүрліліктің осындай өзара табиғи жарасымы. Талай жүз жылдық тарихы сайрап жатқан осындай ғылым мен білім жүйесі тізеге салып омыруға бейіл бере бермейді, оны әп-сәттік технократтық тар қалыпқа да сыйғыза алмайсыз. Техникалық ғылымның бет-бейнесіне ежелден жалпылық таңбасы басылса,  журналистика, филология, тарих, шығыстану сияқты гуманитарлық пәндерде ұлттық ажар, текті қазақы қолтаңба мен мұндалап тұрады. Мұндай айқын категориямен кім де болсын санасуы керек. Ресми статистика қазақ тілін қазір республика халқының 70 пайызы біледі дегенді айтады. Бұл үлес салмақты осы биікке көтеруге де қазақ публицистері мен журналистері аз еңбек сіңірген жоқ. Енді сол жанды цифр қоғамдық тыныс-тіршілікте, тілдің өмір сүру кеңістігінде, ғылыми айналыста, білім мен ғылым менеджментінде нақты көрініс тапқаны жөн. |
|  |
| **3 - Лекция**  **Журналистика пәндерінің классификациясы** |
| **4 – Лекция**  **Журналистика ғылымындағы трансформация мен модернизация**  Журналистика -  бұқаралық құбылыс. Оның халықтық сипаты осында. Ол халық санасымен, ұлттық және ғаламдық таныммен тікелей ұштасқан ғылым. Тарихи дәстүрі мен өзіндік мектебі қалыптасқан журналистика факультеті ұлттық құндылық болып есептеледі. Мемлекеттік саясатты көпшілікке жеткізетін - тек қана журналист-мамандар. Сондықтан да журналистика пәндерін оқыту әдістемесі бір ғана министрліктің, бір ғана әл-Фараби атындағы Қазақ ұлттық университетінің құзырындағы шаруа емес. Ол үшін үлкен ұлттық бас қосу - қоғамдық ұйымдар, саяси партиялар өкілдері, ғалымдар, Журналистер одағы, Жазушылар одағы, БАҚ өкілдері қатысқан келелі кеңес керек. Олардың назарына масс-медиа мамандарын даярлаудың, оқытудың, журналистика ғылымын өркендетудің нақты бағдарламасын ұсыну -уақыт талабы.  Журналистика пәні журналистикатану саласындағы  ғылым, зерттеу кластерлері, мынадай алты бағыт төңірегінде топтасуы қажет:  1. Ұлттық журналистиканың тарихи кезеңдері;  2. Ғылыми журналистика  және кәсіби біліктілік;  3. Баспагерлік шығармашылық траекториялары және  дизайн өнері;  4. Қоғаммен байланыс, имиджеология, пиарология  5. Жаңа медиа  6. Шетел журналистикасының үздік үлгілері  Осынау жоба бағыттарын «Ғылым туралы» заңның 5- тарауының 19 - бабына сәйкес Ұлттық ғылыми кеңес назарына ұсыну – шарт. |
|  |
| **5 - Лекция.**  **Журналистика теориясының жанрлық-пішіндік сипаттамасы** |
| Журналистиканың ақпаратты жанрлары ең бірінші кезектегі функция, яғни, қалың бұқараны ақпаратпен қамтамасыз ету міндетін жүзеге асыру процесінде жаңалықтар желісі ретінде БАҚ жүйесінен орын алады.  Журналистиканың талдамалы жанрларының атқаратын функциясы біріншіден, ақпаратпен қамтамасыз ету болса, екіншіден, болып жатқан оқиғалар мен орын алған құбылыстардың себеп – салдарын , мән – маңызын талдап, түсіндіру, баға беру. Журналистиканыің эстетикалық қуатының күштілігін ескерсек, экрандағы деректі – көркем жанрларды халық игілігіне айналдырудың қаншалықты маңызды екені түсінікті. **Эссе** жанры - ел келешегін болжап көсемсөзбен көмкерілген кестелі керемет тұжырымды көрермендердің көкейіне қондыратын ой – толғам. Очерк – талантты тұлғалардың шығармашылық келбетін сомдайтын (**портреттік**), тарихи оқиғалардың себебі мен салдарын саралап, мағынасы мен мәнін анықтап шежіредей сыр толғайтын ( проблемалық), ел мен жердің, ұлт пен ұлыстың әдет – ғұрып, салт - дәстүрін дәріптеп, қандай да бір орын алған құбылыстар мен болған оқиғалардың куәгерлік дәйекнамасын ұсынып (жолсапар) уақыт үнін, заман тынысын танытатын телетуынды. **Суреттеме** – табиғаттың таңғажайып көріністері мен көзтоймас көркін, күнделікті өмірдің қат – қабат иірімдерін экран арқылы көркем шығармаға айналдыратын айрықша жанр. **Сатиралық жанрлар** - қоғамдағы типтік кемшіліктер мен кертартпа әрекеттерді ешкімнің атын атап, түсін түстеместен сын тезіне салуға арналған телетуындылар тобы. Дәріс аясында сатиралық жанрлардың әрқайсысы жеке – жеке мысалдар арқылы түсіндіріледі.  Журналистиканың бұрыннан қалыптасқан дәстүрлі пішіндері бүгінгі таңда заман ағымындағы өзгермелі құбылыстар, технологиялық бағыттар аясында жаңаша сипат алуда. Соңғы он бес жылдан астам уақыт аралығындағы тележурналистиканың кәсіби әдісіне айналған тікелей эфир аясында пайда болған пішіндердің бірі - **интерактивті бағдарламалар.**. Басқаша айтқанда , тележурналист пен көрермендер арасындағы кері байланысқа құрылған телебағдарламалар. Соңғы жылдар аумағында көгілдір экранның сәні мен мәніне айналған пішін – **ток – шоу.** Белгілі бір тақырып аясындағы қызу пікірталас, алуан түрлі көзқарас, реті келгенде ашық айтылатын ащы шындықтар шоумэннің шеберлігімен ток – шоуға тоғысады. Күнделікті өмірлік фактілерді, саяси оқиғалармен әлеуметтік проблемаларды фактіден ақпаратқа айналдырып оперативті түрде қалың бұқараның алдына тосатын пішін – **жаңалықтар желісі.**  Сол жаңалықтар желісінің ең әсерлі, ең салмақты бөлігі болып табылатын пішін – **телесюжет.**  Шығармашылық еркіндікті пайдаланып, кәсіби шеберлікті танытуға жол ашып, журналистің жетекші ролін айқындайтын пішін – **авторлық бағдарламалар**. Сонымен қатар, тележурналистиканың рекреативті функциясын жүзеге асыратын **музыкалық – көңілашар бағдарламалары.** |
|  |
| **6 - Лекция**  **Ақпараттық журналистика және оны оқыту әдістері** |
| Ақпараттық журналистика деген ұғымның өзі ақпараттық жанрлардан келіп туындайды. Ақпараттық жанрлар тобындағы ең шағын, әрі ең күрделі жанр – **ақпарат**. Қысқа да, нұсқа бас – аяғы бес – алты сөйлемнен тұратын бұл журналистік туынды толыққанды сипат алу үшін алты сұраққа жауап беруі керек. Ақпарат алудың ең негізгі тәсілі болып табылатын **сұхбат**  жанрының өзіне тән белгілері мен заңдылықтарын сақтаудың басты принципі нақты сұраққа нақты жауап болып табылады. Күнделікті өмірде болып жатқан қоғамдық маңызы бар оқиңғалар мен орын алған құбылыстар **репортаж** жанрының үлесінде. Еліміздің саяси өміріндегі ресми іс – шаралардың қысқаша мазмұнын мән – маңызына қарай іріктеп, жинақтап ұсынатын – **есеп** жанры. Қоғамдық пікір алуандығын алға тосып, өткір де өзекті мәселелерді халықтың назарына ұсынатын жанр – **қадрдегі монолог.** |
|  |
| **7 - Лекция**  **Сараптамалық журналистика және оны оқыту әдістері** |
| Сараптамалық журналистика **талдамалы жанрлардың қолданыс аясындағы қызмет мазмұнынан келіп шығады. Телекомментарий** - қоғамдық маңызы бар фактіге қолма – қол талдау жасап, баға беретін талдамалы жанрлардың ішіндегі ең оңтайлығ, ең шағын, ең оперативті жанр. **Телешолу** - ақпарат алу мен қатар зерттеп – зерделеу әдісі болып табылады. Сондықтан да, бұл жанрда фактілер сабақтастығы, хронологиялық критерий, тұжырымдар тұтастығы айрықша мәнге ие болады. Телекомментарийде фактіге талдау жасалып, баға берілсе, телешолуда белгілі бір маңызды оқиғаға қатысты фактілер мен ой – пікір, көзқарастар тоғыстырылып, жан – жақты талданып, қорытынды жасалады. **Телеәңгімелесу** – диалогқа құрылғандықтан сұхбатқа ұқсас, бірақ, атқаратын функциясы одан әлдеқайда ауқымды жанр. Егер сұхбаттың мақсаты – нақты сұраққа нақты жауап алу болса, ал телеәңгімелесудің барысында сұрақ әңгіме тиегін ағытып, одан әрі өрістету үшін немесе, керісінше, толып жатқан дәлелдер мен дәйектерді алға тосу арқылы студия қонағының емін – еркін жауабынан қандай да бір мәселенің негізгі түйінін табу, шындықтың бетін ашу, сонымен қатар, бүгінгі күннің өзекті проблемасына халық назарын аудару болып табылады. **Теледискуссия -**  камера алдындағы екі жақтың дауына құрылатын, қандай да бір даулы мәселені жан – жақты талқылауға арналған жанр. Теледискуссияны жүргізетін журналист те, теледискуссияға қатысатын кейіпкерлер де орақ тілді от ауыз, суырып салма шешен болмаса да, тақырыпты меңгерген, қоғамдық – саяси маңызы бар оқиғалардан хабардар, көзі ашық, көкірегі ояу сауатты, кез – келген мәселеге өзіндік көзқарасын таныта алатын, пікір білдіре алатын өз ұстанымы бар адам болуы керек. **Баспасөз мәслихаты** – телевизияның ұйымдастырыушылық функциясын жүзеге асыратын бірден – бір жанр. Өйткені, бұл баспасөз мәслихатын ешқандай ұйым, мекеме емес, телеарна өзі ұйымдастырады. Сондықтан да тақырыбын өздері белгілеп, қатысушыларды да өздері анықтайды. Ал сұрақ қойып, пікір білдіріп, ұсыныс айтатындарға интерактивтілік әдіс арқылы тікелей эфирде жол ашады. **Телекорреспонденция** - оқиға ортасынан оралған тілшінің баяндауы мен өзіндік көзқарасы, берген бағасы. **Журналистік зерттеу** - тележурналистиканың демократиялық бағыттағы батын қадамдарын іске асыратын дәйекті деректер мен тарихи мәліметтерге, өмірлік фактілерге құрылған жанр. |
|  |
| **8 -Лекция.**  **Деректік журналистика (дата журналистика) және оны оқыту әдістері** |
| Деректік журналистика (дата журналистика) – жаңа медиа жемісі. Жаңа медиа - ақпарат ғасырындағы ақпараттық технологияның ұшан - теңіз мүмкіндігін БАҚ жүйесі қызметінің мән-маңызына ұластырған ұланғайыр құбылыс. Міне, сол құбылыс аясында медиакеңістік және медиамәдениет ұғымы пайда болды. Өйткені, ақпарат тасқыны тек БАҚ жүйесі шеңберінде, яғни, кәсіби журналистика аясында ғана емес, азаматтық журналистика тұрғысында қалың бұқараға жол тартты. Кейде блогерлер журналистерді оперативтілік жағынан басып озатын болды. Жаңа медиа ақпаратты ұсынудың сан қилы тәсілдерін жүзеге асырды. Соның нәтижесінде «Биг дата» ұғымы пайда болды. Бейне, дыбыс, инфографика арқылы ақпарат ұсыну уақыт талабына айналды. *Медиакеңістіктің өзегі -* ***бұқаралық ақпарат****. Сондықтан да ақпаратты жасайтын және тұтынатын барлық ұйымдар мен мекемелер, топтар мен жеке тұлғалар осынау бір кеңістікке келіп тоғысады. Бұл ретте,* медиамәдениет ақпаратты жасап, ұсынушылар мен ақпаратты тұтынушылар арасындағы қарым- *қатынас мәдениеті ретінде қарастырылады. Демек, БАҚ және* БАҚ аудиториясы, сол екі тарап арасындағы ақпараттың шынайылығы, дәйектілігі, қолжетімділігі, соған сәйкес рейтингтік көрсеткіш, сапалы ақпарат және сапалы аудитория мәселесі арнайы сөз болады |
| **9-лекция.**  **Салалық журналистика және журналистика мамандарын даярлау**  Журналистика теориясында «ғылыми танымдық журналистика» және «ғылыми-көпшілік журналистика» ұғымдары жиі қолданылады, негізгі қызметі - ғылым жаңалықтарын бейнелейтін ақпараттық кеңістіктің сегменті. Дәл сол сияқты, журналистика өмірдің барлық саласын тұтай қамтитын болғандықтан, әр саланың аясында салалық журналистиканың қалыптасуы – ғылыми және тарихи тұрғыдағы заңдылық. Жаңа медиаға дейін басылым беттерінде арнайы айдар, радио мен телевизияда арнайы бағдарлама ретінде салалық журналистика көрініс тапты. Ал жаңа медиа салалық журналистиканың кеі қанат жаюына жол ашты. Әсіресе, пандемия жаңдайында медициналық журналистиканың соншалықты зажет, соншалықты маңызды екенін өмір көрсетті. Соның нәтижесінде, 2021-жылдың ақпан айында Асфендияров атындағы Қазақ ұлттық медицина университеті «Медициналық журналистика» атты кәсіби біліктілікті арттыру курсын ұйымдастырды. Бұл ретте, кафедра деңгейінде авторлық жоба ретінде ашылған «Телезертхана.KZ» оқулық телевизиясының аясындағы 11 салалық телеарнаның оқу бағдарламасы шеңберінде жұмыс істейтінін және сол арналардың телеконтенттерін студенттер дайындайды.  1. «Ақпарат KZ»  2. «Денсаулық ТВ»  3. «Адал ас»  4. «Саяхат нюсь»  5. «Ғаламшар ТВ»  6. «Жас дәурен»  7. «Бал дәурен»  8. «Мәдениет»  9. «Заң ТВ»  10. «Мектеп.KZ»  11. «Медиакласс» |
| **10 – Лекция Ғылыми журналистика: білім деңгейі мен ғылыми дәреже** |
| Ғылыми журналистика – білім беру бағдарламасындағы бакалавр, магистратура, докторантура деңгейлеріндегі оқу жоспарын ғана қамтып қоймайды, сонымен қатар, журналистиканың қоғамда атқаратын кәсіби қызмет салаларын тұтастай қарастырады.   * коммуникативтік – қарым-қатынас функциясы; * ұйымдастырушылық – журналистиканың төртінші билік ретіндегі ролін жүзеге асыратын функция; * идеологиялық – әлеуметтік-басқарушылық функция; * мәдени-ағартушылық - мәдени құндылықтарды насихаттап, шығармашылық тұлғаларды дәріптеу арқылы қалың бұқараны өркениетке талпындыратын және дамуға бағыттайтын функция; * рекреативтік – адамзаттың күні бойы жұмсаған күш-қуатын қалпына келтіру қызметі (көңілашар бағдарламалар, фильмдер, қонцерттік топтамалар).   Осынау қызмет бағыттарының барлығы білім беру процесін тек педагогикалық тұрғыда жүйелеп қана қоймайды, сонымен қатар, білім беру ісінің өмірдің барлық салаларымен арақатынасындағы актуалды мәселелермен қатар қойып қарастырады. |
|  |
|  |
| **14 - Лекция.**  **Дәстүрлі журналистика тұлғаларының кәсіби шеберліктерін меңгеру тәсілдері** |
| **12 – Лекция.**  **Журналистикадағы сөз бостандығы және «Factcheck» әдісі** |
| Фактчек – бұқаралық ақпарат құралындағы дәл осы популизм мен манипуляцияны, түрлі деңгейдегі спикерлердің сөздеріндегі дәйексіз деректердің нақтылығын анықтауға арналған тұжырымы мен техникалық тәсілі бар заманауи зерттеу құралы.  Фактчек жобалары арасында журналистік (Politifact, Washington Post, Factcheck) және академиялық ортаға бейімделген (Demagog.cz/sk/pl, VoxUkraine) жобалары бар |
| **13 - Лекция.**  **Болашақ журналистерді БАҚ-тағы кәсіби деңгейді бағалауға баулу тәсілдері** |
| Бұл дәріс не үшін қажет? Өйткені, журналистика факультетін бітіріп, дипломын алып, кәсіби қызметке араласқан жас маман ұжымдағы бір редакцияның апталық жұмысына сарапшы ретінде тағайындалады да, талдау жасайды. Егер сауатты, факт жүзінде нақты мысалдармен, кәсіби критерийлермен сөзін дәлелдей алмаса басы дауға қалады. Сондықтан да , журналистика факультетінің түлектері бұл ретте, алашқы дайындықтан өткен, сауатты сарапшы болып шығуы керек.  Журналистік туындыларды бағалау критерийлері:  1. Тақырыптың актуальдылығы (өзектілігі);  2. Ақпараттың оперативтілігі (жедеғабыл сипаты);  3. Обьективтілігі (шынайылығы);  4. Кәсіби деңгейі: а) Журналистің шығармашылық шеберлігі; ә) Сөз бостандығын иелену мүмкіндігі; б) Даралық сипаты (өзіндік қолтаңбасы);  5. Телехабардың техникалық жарамдылығы.  Дәріс аясында осынау телехабрларды бағалау критерийлеріне түсініктеме беріліп, оларға нақты мысалдар енгізінде талдау жасалады |
|  |
| **14-дәріс**  **Болашақ журналистерді БАҚ нарығын зерттеуге баулу тәсілдері** |
| *Телерадиожүргізуші телебағдарламаның бірде сценарийін жазса, енді бірде сценарийдің мәтінін өңдейді. Эфирге шақырылатын қонақтардың тізімін жасап, олармен келісім жасасып, алдын-ала сұрақтарын беріп эфирге дайындайды. Міне, телередактордың жұмысы осымен бітпейді. Келесі кезекте телебағдарламаның қаржылық саясатына да араласады. Бағдарламаға демеуші іздейді немесе жарнама берушілерді іздеп тауып, бағдарламаға түсетін қаражат көзін қарастырады. Бұл ретте, телередактор менеджердің роліне еніп, телебағдарламаның сметалық жобасын, яғни, телебағдарламаны түсіруге қаншалықты шығын жұмсалатынын алдын-ала есептейді. Және бағдарламаның эфирден берілу сипатын, "прайм-тайм" уақытында берілуін, рейтингтік көрсеткішін алдын-ала болжап, соның нәтижесінде телебағдарламаның өзін-өзі ақтауын және мемлекеттік саясат пен ұлттық мүдде тұрғысынан тележурналистиканың тиесілі функциясын атқаруын жолға қояды.*  *Жаңа тележоба ұсынатын тележурналист ең алдымен, телеаудиторияны зерттеп алады. Өйткені, жаңа жоба авторы өз бағдарламасының мақсаттық аудиториясын айқындап алуы - шарт. Мақсаттық аудиторияны айқындайтын факторлар:*   1. *жас мөлшері;* 2. *әлеуметтік тобы;* 3. *талғамы;* 4. *дүниетаным деңгейі.*   Тележурналистикадағы интерактивтілік аясындағы психологиялық ахуал төртжақты сипат алады. 1. Тележүргізуші психологиясы. 2. Студия қонағы, немесе сұхбат беруші психологиясы. 3. Студиядағы көрермен психологиясы. 4. Тікелей эфирге қатысушы көрерменнің психологиясы. Демек, интерактивті бағдарлама жүргізушісі студия қонақтарын, студиядағы көрермендерді және тікелей телефон желісіндегі көрермендерді қатар меңгере білуі керек. Сондықтан да тележүргізуші әр бағыттағы психологиялық амалдарды кәсіби сауаттылықпен, мәдениеттілікпен және тапқырлықпен, ептілікпен жүзеге асыруы шарт.  *Телетуындыларды қабылдап, я қабылдамай, оған ерекше құлшыныспен назар аударатын, немесе керісінше, қарсы пікір білдіретін әділқазылар алқасы – телеаудитория екенін ескерсек, телеаудиториямен қарым – қатынас психологиясын меңгерудің қаншалықты маңызды екенін түсіну қиын емес. Ал қазіргідей аудитория үшін бәсеке заманында оған айрықша назар аудару – заман талабы. Демек, эфирдегі журналист өзін қалт жібермей қадағалап, көгілдір экранға көз тігіп отырған көрермендердің жүрегін жаулап, көңілін баурап алу – кәсіби шеберліктің бір қыры. Сондықтан да, телеаудиториямен қарым – қатынас психологиясы мынадай бағыттарда қарастырылады:*  *1. Көрермен назарын аударудың психологиялық амалдары.*  *2. Аудитория талғамына сай талап – тілектердің орындалуын қамтамасыз ету қисындары.*  *3. Көрермен назарына нұқсан келтіретін экрандық құбылыстарға тиым салу шараларын жүзеге асыру тәсілдері.* |
| **15 - Лекция.**  **Журналистика әлеміндегі кәсіби өнеге және заманауи сауаттылық** |
| Намазалы Омашұлы – еліміздегі журналистика ғылымының тұжырымдамаларын айқындап, ғылыми мектебін құрған тұлға. Тіл білімінен аражігін ажыратып, журналистиканы зерттейтін ғылым саласын қа­лып­тастырған ғалым. Тұңғыш рет жур­налистикадан ғылыми атақ қор­ғайтын кеңес ашты. 10-ға жуық ғы­лым докторы мен 50-ден аса ғы­лым кандидаты диссертация қор­ғап, отандық журналистиканың өзек­ті мәселелерін ғылыми тұрғыда тал­даудан өткізді. Намазалы ұстаз әр ғалым шәкіртінің зерттеуі жүйе­лі және нәтижелі болуын жіті қада­ға­лап, түпкі межеге бағыттай біле­тін тәжірибелі тәлімгер. Оның таң­д­аған тақырыпты бүге-шігесіне дейін зерттеу үрдісі жас ғалымдарға ай­рықша үлгі. Мәселен, Намазалы Ома­шевтың ұлттың үнжариясы, рухани қарашаңырағы қазақ ра­дио­сының тарихынан бастап, жанрлық, бағдарламалық ерек­ше­лік­терін зерделеп, бүгінгі заманауи өзекті мәселелеріне дейін үңгіп, жан-жақты талдап зерттеуі өзіндік ғылыми қолтаңбасын айқын көр­сетіп тұр. Ғалымның осы ыжда­хат­ты, тиянақты еңбегінің арқасында ұлттық радиомыздың өткені мен бүгіні де ғылыми тұрғыда зерттеліп тұр. Биыл 100 жылдығын атап өтіп жат­қан Қазақ радиосының құ­рылуы­на мұрындық болған алаш же­тек­шілерінің бірі Ахмет Байтұр­сынұлы екендігін дәлелдеп, және құрылу тарихын он жылға ұзартқан да Намазалы ағамыз. Осы радионың 95 жылдығына арналған елорда­мыз­да өткен халықаралық конфе­ренция кезінде көрші Қырғыз Рес­публикасы радиосының директоры «Намазалы Омашевтай мықты ға­лы­­мымыз болса, біздің радиомыз­дың да тарихи ғұмыры бірнеше жыл­ға ұзаратын еді деп айтқаны бар. Бұл ға­лымның еңбегіне жаны­мыз­дағы бауырлас елдерде сүйініш­пен қа­рап, жоғары бағалап отыр­ға­нын көрсетеді. Намазалы Омашев ең ал­дымен Қазақ радиосында қызмет атқарып, тәжірибе жинақтап, кейіннен оны ғылыми теориялық негізге сала білді. Оның осы керемет тәжірибесі жемісті нәтижесін берді. На­мазалы ағаның тағы бір ерекше қыры – ғылыми зерттеулерінен бө­лек бас­пасөз беттерінде публи­цис­ти­калық, танымдық, тағылымдық, шет­елдік жолсапарлардан түйген ой толғамды мақалаларын да жиі жа­риялап отырады. Бұл жазба­ла­рын­да ол журналист ретінде ой тол­­ғап, қалам тербейді. Замана кө­шіне ілесіп отыруға шақырады, ке­зіндегі алаш қайраткерлері сияқты озық өркениетті елдерден үйренуге тиісті тұстарымызды ашық жазып, алға тартып, жөн сілтеп отырады. Ұста­зымыздың өзінің өнегелі жо­лымен шәкірттеріне ұқтыра білгені әділ­дікті, адалдықты басты ұстаным ету. Өзінің бір мақаласында «Жур­на­листердің міндеті – саясат­кер­лер­дің, лауазым иелерінің нені қа­лай­тынын, не ойлайтынын баяндау емес, қоғамда не болып жатқанын әділ айту. Міне, осы тұрғыдан келгенде, сапалы журналистиканың шын мәніндегі нағыз демократиялық қоғамды қалыптастыруға қабілетті екенін, сол істе маңызды рөл атқаратынын атап айтқан жөн. Ал журналистің жеке өзін алып қарайтын болсақ, онда оның білім де­гейі мен белсенділік қабілеті қаншалықты жоғары болса, сапалы ақпарат, жалпы сапалы журналистік туынды әзірлеуге деген мүмкіндігі соншалықты мол болады» дейді. Ендеше Намазалы Омашұлы айтқан осы қағида саланы зерттеуші ғалымдар мен барлық журналистің негізгі ұстанымы болуы тиіс. |